As ’n besige ma het jy nie noodwendig tyd om soggens ure voor die grimeerspieël te staan nie. Gelukkig is daar ’n paar slim-grimeertruuks wat jou sal help om in ’n kits op jou mooiste te lyk. Jy sal afgerond en versorgd lyk.
Dis die vinnigste oplossing vir egalige bedekking. Gebruik ’n groot, donsige onderlaagborsel om dit aan te wend. Jy kan selfs donker kringe onder jou oë daarmee verbloem.
Dit laat jou gelaat vars en gesond lyk. Wend dan sommer die laaste bietjie blosser op jou borsel aan jou ooglede vir ’n sagte pienk skakering op jou oë. Perfek vir die dag.
Dit is die tyd én moeite werd om aandag aan jou wenkbroue te gee. Maak ’n afspraak om jou wenkbroue te laat vorm. Dit raam jou gesig en laat jou goed versorg voorkom. Dit is maklik om later die paar uitgegroeide hare weer vining te pluk sodat die vorm behoue bly.
Lipstiffie gee kleur aan jou gelaat wat help om jou jonger te laat lyk. Kies ’n lipstiffie wat ’n matafwerking het en langer hou sodat jou voorkoms teen die einde van jou besige dag steeds mooi lyk.